title: 2009/974/EY: Neuvoston päätös, tehty 30 päivänä marraskuuta 2009 , Euroopan yhteisön ja Mongolian hallituksen välisen tiettyjä lentoliikenteen näkökohtia koskevan sopimuksen tekemisestä

text:
               18.12.2009

               FI

               Euroopan unionin virallinen lehti

               L 336/4

         NEUVOSTON PÄÄTÖS,
   tehty 30 päivänä marraskuuta 2009,
   Euroopan yhteisön ja Mongolian hallituksen välisen tiettyjä lentoliikenteen näkökohtia koskevan sopimuksen tekemisestä
   (2009/974/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Euroopan yhteisön ja Mongolian hallituksen välisen sopimuksen tietyistä lentoliikenteen näkökohdista, jäljempänä ’sopimus’, niiden menettelyjen ja ohjeiden mukaisesti, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus allekirjoitettiin yhteisön puolesta 3 päivänä huhtikuuta 2009 sillä varauksella, että se myöhemmin tehdään.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Mongolian hallituksen välinen sopimus tietyistä lentoliikenteen näkökohdista.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus antaa sopimuksen 7 artiklassa tarkoitettu ilmoitus.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  Lausunto annettu 15. syyskuuta 2009 (ei vielä julkaistu virallisessa lehdessä).
    ---documentbreak---

               18.12.2009

               FI

               Euroopan unionin virallinen lehti

               L 336/5

         SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   MONGOLIAN HALLITUS
   jäljempänä ’osapuolet’,
   jotka
   TOTEAVAT, että useiden Euroopan yhteisön jäsenvaltioiden ja Mongolian välillä on tehty kahdenvälisiä lentoliikennesopimuksia, joihin sisältyy Euroopan yhteisön oikeuden vastaisia määräyksiä,
   TOTEAVAT, että Euroopan yhteisöllä on yksinomainen toimivalta monissa näkökohdissa, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TUNNUSTAVAT, että Euroopan yhteisön jäsenvaltioiden ja Mongolian kahdenvälisten lentoliikennesopimusten eräät määräykset, jotka ovat Euroopan yhteisön oikeuden vastaisia, on saatettava kyseisen oikeuden mukaisiksi, jotta Euroopan yhteisön ja Mongolian väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata,
   TUNNUSTAVAT, että jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Mongolian välisen sopimuksen turvallisuusmääräysten nojalla Mongolialle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen,
   TOTEAVAT, että Euroopan yhteisön lainsäädännön mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa Euroopan yhteisön jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
   TOTEAVAT, että näiden neuvottelujen yhteydessä Euroopan yhteisön tarkoituksena ei ole vaikuttaa Euroopan yhteisön ja Mongolian välisen lentoliikenteen kokonaismäärään tai yhteisön lentoliikenteen harjoittajien ja Mongolian lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   TUNNUSTAVAT, että Euroopan yhteisön jäsenvaltioiden ja Mongolian välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä; tai ii) vahvistetaan tällaisten sopimusten, päätösten tai toimintatapojen vaikutuksia; tai iii) annetaan lentoliikenteen harjoittajille tai muille yksityisille talouden toimijoille valta toimenpiteisiin, joilla estetään, vääristetään tai rajoitetaan lentoliikenteen harjoittajien välistä kilpailua merkittävillä reiteillä, saattavat tehdä yrityksiin sovellettavista kilpailusäännöistä tehottomia,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan yhteisön jäsenvaltioita.
   2.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   4.   Tällä sopimuksella ei luoda muita liikenneoikeuksia kuin ne, joista on määrätty asianomaisten jäsenvaltioiden ja Mongolian välisissä kahdenvälisissä sopimuksissa. Liikenneoikeuksia myönnetään edelleen asianomaisten jäsenvaltioiden ja Mongolian välisten kahdenvälisten sopimusten mukaisesti.
   2 artikla
   Jäsenvaltion tekemä nimeäminen
   1.   Tämän artiklan 2 kohdan määräykset syrjäyttävät liitteessä II olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion tekemää lentoliikenteen harjoittajan nimeämistä ja Mongolian lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä II olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Saatuaan ilmoituksen jäsenvaltion tekemästä nimeämisestä Mongolian on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa;

               ii)

               lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

         3.   Mongolia voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa;

               ii)

               lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta.

               iv)

               lentoliikenteen harjoittajalla on jo liikennöintilupa Mongolian ja jonkin toisen jäsenvaltion kahdenvälisen sopimuksen nojalla, ja Mongolia voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi Mongolian ja toisen jäsenvaltion kahdenvälisessä sopimuksessa määrättyjä liikenneoikeuksiin kohdistuvia rajoituksia; tai

               v)

               lentoliikenteen harjoittajalla on jonkin jäsenvaltion myöntämä lentotoimintalupa, kyseisen jäsenvaltion ja Mongolian välillä ei ole kahdenvälistä lentoliikennesopimusta ja kyseinen jäsenvaltio on evännyt liikenneoikeuksia Mongolian nimeämiltä lentoliikenteen harjoittajilta.

         Mongolia ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään liitteessä II olevassa c kohdassa lueteltujen artiklojen vastaavia määräyksiä.
   2.   Jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Mongolian välisen sopimuksen turvallisuusmääräysten nojalla Mongolialle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen.
   4 artikla
   Yhteensopivuus kilpailusääntöjen kanssa
   1.   Mikään liitteessä I lueteltujen sopimusten kohta ei huolimatta niissä mahdollisesti olevista päinvastaisista määräyksistä saa i) suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät tai vääristävät kilpailua; ii) vahvistaa tällaisten sopimusten, päätösten tai toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.
   2.   Liitteessä I lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
   5 artikla
   Sopimuksen liitteet
   Tämän sopimuksen liitteet ovat erottamaton osa tätä sopimusta.
   6 artikla
   Tarkistaminen tai muuttaminen
   Osapuolet voivat milloin tahansa tarkistaa tai muuttaa tätä sopimusta yhteisellä hyväksynnällä.
   7 artikla
   Voimaantulo
   Tämä sopimus tulee voimaan sitä päivää seuraavana päivänä, jona molemmat osapuolet ovat saaneet toisiltaan diplomaattiteitse kirjallisen ilmoituksen siitä, että sopimuksen voimaan saattamisen edellyttämät sisäiset menettelyt on saatettu päätökseen.
   8 artikla
   Voimassaolon päättyminen
   1.   Kumpi tahansa osapuoli voi milloin tahansa päättää tämän sopimuksen voimassaolon toimittamalla asiasta toiselle osapuolelle diplomaattiteitse kirjallisen ilmoituksen. Voimassaolo päättyy kuuden (6) kuukauden kuluttua siitä päivästä, jona osapuoli on vastaanottanut toiselta osapuolelta tätä koskevan ilmoituksen.
   2.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan.
   3.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan.

      TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
      Tämä sopimus on tehty Ulaanbaatarissa kolmantena päivänä huhtikuuta vuonna kaksituhattayhdeksän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja mongolian kielellä.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   LIITE I

      Luettelo tämän sopimuksen 1 artiklassa tarkoitetuista sopimuksista

   Mongolian ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai parafoitu tämän sopimuksen allekirjoituspäivänä, sellaisina kuin ne ovat muutettuina:

               —

               Itävallan liittohallituksen ja Mongolian hallituksen välinen lentoliikennesopimus, allekirjoitettu Wienissä 2 päivänä lokakuuta 2007, jäljempänä liitteessä II ’Mongolia–Itävalta-sopimus’;

               —

               Tanskan kuningaskunnan hallituksen ja Mongolian hallituksen välinen lentoliikennesopimus, tehty Pekingissä 19 päivänä kesäkuuta 1997, jäljempänä liitteessä II ’Mongolia–Tanska-sopimus’;

               —

               Suomen tasavallan hallituksen ja Mongolian hallituksen välinen lentoliikennesopimus, tehty Helsingissä 10 päivänä helmikuuta 2000, jäljempänä liitteessä II ’Mongolia–Suomi-sopimus’;

               —

               Saksan liittotasavallan hallituksen ja Mongolian hallituksen välinen lentoliikennesopimus, tehty Bonnissa 29 päivänä toukokuuta 1998, jäljempänä liitteessä II ’Mongolia–Saksa-sopimus’;

               —

               Unkarin tasavallan hallituksen ja Mongolian hallituksen välinen lentoliikennesopimus, tehty Ulaanbaatarissa 13 päivänä syyskuuta 1994, jäljempänä liitteessä II ’Mongolia–Unkari-sopimus’;

               —

               Luxemburgin suurherttuakunnan hallituksen ja Mongolian hallituksen välinen lentoliikennesopimus, tehty Luxemburgissa 18 päivänä maaliskuuta 1995, jäljempänä liitteessä II ’Mongolia–Luxemburg-sopimus’;

               —

               Alankomaiden kuningaskunnan hallituksen ja Mongolian hallituksen välinen lentoliikennesopimus, tehty Haagissa 9 päivänä maaliskuuta 1995, jäljempänä liitteessä II ’Mongolia–Alankomaat-sopimus’;

               —

               Puolan kansantasavallan hallituksen ja Mongolian kansantasavallan hallituksen välinen lentoliikennesopimus, tehty 26 päivänä toukokuuta 1989 Ulaanbaatarissa, jäljempänä liitteessä II ’Mongolia–Puola-sopimus’;

               —

               Romanian hallituksen ja Mongolian hallituksen välinen lentoliikennesopimus, tehty Ulaanbaatarissa 10 päivänä heinäkuuta 1990, jäljempänä liitteessä II ’Mongolia–Romania-sopimus’;

               —

               Ruotsin kuningaskunnan hallituksen ja Mongolian hallituksen välinen lentoliikennesopimus, tehty Pekingissä 19 päivänä kesäkuuta 1997, jäljempänä liitteessä II ’Mongolia–Ruotsi-sopimus’;

               —

               Ison-Britannian ja Pohjois-Irlannin yhdistyneen kuningaskunnan hallituksen ja Mongolian hallituksen välinen lentoliikennesopimus, tehty Lontoossa 1 päivänä maaliskuuta 2000, jäljempänä liitteessä II ’Mongolia–Yhdistynyt kuningaskunta-sopimus’.

         LIITE II

      Luettelo liitteessä I lueteltujen sopimusten artikloista, joita tarkoitetaan tämän sopimuksen 2 ja 3 artiklassa

               a)

               Jäsenvaltion tekemä nimeäminen:

                           —

                           Mongolia–Itävalta-sopimuksen 3 artiklan 5 kohta

                           —

                           Mongolia–Tanska-sopimuksen 3 artiklan 4 kohta

                           —

                           Mongolia–Saksa-sopimuksen 3 artiklan 4 kohta

                           —

                           Mongolia–Unkari-sopimuksen 3 artiklan 4 kohta

                           —

                           Mongolia–Luxemburg-sopimuksen 3 artiklan 4 kohta

                           —

                           Mongolia–Alankomaat-sopimuksen 3 artiklan 4 kohta

                           —

                           Mongolia–Puola-sopimuksen 3 artiklan 2 kohta

                           —

                           Mongolia–Ruotsi-sopimuksen 3 artiklan 4 kohta

                           —

                           Mongolia–Yhdistynyt kuningaskunta -sopimuksen 4 artiklan 4 kohta

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen:

                           —

                           Mongolia–Itävalta-sopimuksen 4 artiklan 1 kohdan a alakohta

                           —

                           Mongolia–Tanska-sopimuksen 4 artiklan 1 kohdan a alakohta

                           —

                           Mongolia–Suomi-sopimuksen 5 artiklan 1 kohdan a alakohta

                           —

                           Mongolia–Saksa-sopimuksen 4 artikla

                           —

                           Mongolia–Unkari-sopimuksen 4 artiklan 1 kohdan a alakohta

                           —

                           Mongolia–Luxemburg-sopimuksen 4 artiklan 1 kohdan a alakohta

                           —

                           Mongolia–Alankomaat-sopimuksen 4 artiklan 1 kohdan a alakohta

                           —

                           Mongolia–Puola-sopimuksen 3 artiklan 3 kohta

                           —

                           Mongolia–Romania-sopimuksen 3 artiklan 4 kohdan a alakohta

                           —

                           Mongolia–Ruotsi-sopimuksen 4 artiklan 1 kohdan a alakohta

                           —

                           Mongolia–Yhdistynyt kuningaskunta -sopimuksen 5 artiklan 1 kohdan a alakohta

               c)

               Turvallisuus:

                           —

                           Mongolia–Itävalta-sopimuksen 6 artikla

                           —

                           Mongolia–Suomi-sopimuksen 13 artikla

                           —

                           Mongolia–Saksa-sopimuksen 12 artikla

                           —

                           Mongolia–Unkari-sopimuksen 11 artikla

                           —

                           Mongolia–Luxemburg-sopimuksen 7 artikla

                           —

                           Mongolia–Alankomaat-sopimuksen 8 artikla

                           —

                           Mongolia–Romania-sopimuksen 7 artikla

         LIITE III

      Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla)

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla)

               c)

               Norjan kuningaskunta (Euroopan talousalueesta tehdyn sopimuksen nojalla)

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla)


title: Neuvoston päätös, annettu 12 päivänä kesäkuuta 2014 , työturvallisuuden ja työterveyden neuvoa-antavan komitean varajäsenen nimittämisestä Liettuan osalta

text:
               14.6.2014

               FI

               Euroopan unionin virallinen lehti

               C 182/16

         NEUVOSTON PÄÄTÖS,
   annettu 12 päivänä kesäkuuta 2014,
   työturvallisuuden ja työterveyden neuvoa-antavan komitean varajäsenen nimittämisestä Liettuan osalta
   2014/C 182/04
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon työturvallisuuden ja työterveyden neuvoa-antavan komitean perustamisesta 22 päivänä heinäkuuta 2003 (1) tehdyn neuvoston päätöksen ja erityisesti sen 3 artiklan,
   ottaa huomioon jäsenvaltioiden hallitusten neuvostolle esittämän ehdokasluettelon,
   sekä katsoo seuraavaa:

               (1)

               Neuvosto on 22 päivänä huhtikuuta 2013 (2) ja 2 päivänä joulukuuta 2013 (3) hyväksymillään päätöksillä nimittänyt työturvallisuuden ja työterveyden neuvoa-antavan komitean varsinaiset jäsenet ja varajäsenet 22 päivänä huhtikuuta 2013 alkaneeksi ja 28 päivänä helmikuuta 2016 päättyväksi toimikaudeksi.

               (2)

               Liettuan hallitus on esittänyt ehdokkaan avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraava henkilö työturvallisuuden ja työterveyden neuvoa-antavan komitean varajäseneksi 28 päivänä helmikuuta 2016 päättyväksi toimikaudeksi:
   III   TYÖNANTAJIEN EDUSTAJAT

               Maa

               Jäsen

               Varajäsen

               Liettua

               Nadežda FILIPOVA

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 12 päivänä kesäkuuta 2014.

            Neuvoston puolesta

            Puheenjohtaja

         Y. MANIATIS

      (1)  EUVL C 218, 13.9.2003, s. 1.

      (2)  Neuvoston päätös, annettu 22 päivänä huhtikuuta 2013, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä (EUVL C 120, 26.4.2013, s. 7).

      (3)  Neuvoston päätös, annettu 2 päivänä joulukuuta 2013, työturvallisuuden ja työterveyden neuvoa-antavan komitean varsinaisten jäsenten ja varajäsenten nimittämisestä Kroatian, Unkarin, Portugalin ja Yhdistyneen kuningaskunnan osalta (EUVL C 358, 7.12.2013, s. 3).


Avis juridique important

|

31995D0035

95/35/EY: Neuvoston päätös, tehty 19 päivänä joulukuuta 1994, Marokosta peräisin olevien ja sieltä tulevien tomaattien ja kesäkurpitsojen tuontia koskevasta järjestelystä Euroopan yhteisön ja Marokon kuningaskunnan kirjeenvaihtona tehdyn sopimuksen hyväksymisestä

Virallinen lehti nro L 048 , 03/03/1995 s. 0021 - 0021

NEUVOSTON PÄÄTÖS,tehty 19 päivänä joulukuuta 1994,Marokosta peräisin olevien ja sieltä tulevien tomaattien ja kesäkurpitsojen tuontia koskevasta järjestelystä Euroopan yhteisön ja Marokon kuningaskunnan kirjeenvaihtona tehdyn sopimuksen hyväksymisestä (95/35/EY) (Tämä päätös, joka on tehty 19 päivänä joulukuuta 1994, julkaistaan tämän virallisen lehden espanjan-, tanskan-, saksan-, kreikan-, englannin-, ranskan-, italian-, hollannin- ja portugalinkielisissä toisinnoissa.)


title: 2006/630/EY: Neuvoston päätös, tehty 15 päivänä syyskuuta 2006 , alueiden komitean kolmen tanskalaisen jäsenen ja viiden tanskalaisen varajäsenen nimeämisestä

text:
               20.9.2006

               FI

               Euroopan unionin virallinen lehti

               L 256/17

      NEUVOSTON PÄÄTÖS,
   tehty 15 päivänä syyskuuta 2006,
   alueiden komitean kolmen tanskalaisen jäsenen ja viiden tanskalaisen varajäsenen nimeämisestä
   (2006/630/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut kolme jäsenen paikkaa Laust Grove VEJLSTRUPin, Johnny SØTRUPin ja Tove LARSENin erottua sekä kolme varajäsenen paikkaa Sonny BERTHOLDin, Niels LARSENin ja Mads LEBECHin erottua. Alueiden komiteassa vapautuu kaksi varajäsenen paikkaa varajäsenten Per Bødker ANDERSENin ja Eva NEJSTGAARDin varsinaisiksi jäseniksi nimeämisen johdosta,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt alueiden komitean jäseniksi jäljellä olevaksi toimikaudeksi eli 25 päivään tammikuuta 2010:

               a)

               varsinaisiksi jäseniksi:

                           —

                           Per Bødker ANDERSEN, Borgmester (pormestari), Kolding Kommune, Laust Grove VEJLSTRUPin tilalle,

                           —

                           Bo ANDERSEN, Borgmester (pormestari), Ringe Kommune, Johnny SØTRUPin tilalle,

                           —

                           Eva NEJSTGAARD, Borgmester (pormestari), Allerød Kommune, Tove LARSENin tilalle;

               b)

               varajäseniksi:

                           —

                           Anna Margrethe KAALUND, Borgmester (pormestari), Tjele Kommune, Sonny BERTHOLDin tilalle,

                           —

                           Mona HEIBERG, Medlem af Københavns Borgerrepraesentation (Kööpenhaminan kunnanvaltuuston jäsen), Per Bødker ANDERSENin tilalle,

                           —

                           Jens Christian GJESSING, Borgmester (pormestari), Haderslev Kommune, Eva NEJSTGAARDin tilalle,

                           —

                           Jens Arne HEDEGAARD, Borgmester (pormestari), Brønderslev Kommune, Niels LARSENin tilalle,

                           —

                           Bjørn DAHL, Borgmester (pormestari), Roskilde Kommune, Mads LEBECHin tilalle.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 15 päivänä syyskuuta 2006.

            Neuvoston puolesta

            Puheenjohtaja

         E. TUOMIOJA

      (1)  EUVL L 56, 25.2.2006, s. 75.


Avis juridique important

|

31999D0753

1999/753/EY: Neuvoston päätös, tehty 29 päivänä heinäkuuta 1999, Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen väliaikaisesta soveltamisesta

Virallinen lehti nro L 311 , 04/12/1999 s. 0001 - 0001

NEUVOSTON PÄÄTÖS,tehty 29 päivänä heinäkuuta 1999,Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen väliaikaisesta soveltamisesta(1999/753/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 310 artiklan yhdessä sen 300 artiklan 2 kohdan ensimmäisen alakohdan ensimmäisen ja toisen virkkeen kanssa,ottaa huomioon komission ehdotuksen,sekä katsoo seuraavaa:1) Yhteisö ja Etelä-Afrikka ovat sitoutuneet toteuttamaan menettelyt Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen pikaiseksi soveltamiseksi.2) Kyseisen sopimuksen kirjeenvaihtona tehdyllä sopimuksella tapahtuva väliaikainen soveltaminen on tarpeen yhteisön ja Etelä-Afrikan välisen kattavan yhteistyökehyksen luomiseksi, kunnes kyseisen sopimuksen voimaantulon edellyttämät menettelyt on saatu päätökseen.3) Kirjeenvaihtona tehty sopimus olisi näin ollen hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta yhteisön ja Etelä-Afrikan kirjeenvaihtona tehty sopimus, jossa määrätään Euroopan yhteisön ja sen jäsenvaltioiden sekä Etelä-Afrikan tasavallan välisen kauppaa, kehitystä ja yhteistyötä koskevan sopimuksen osittaisesta väliaikaisesta soveltamisesta.Kirjeenvaihtona tehdyn sopimuksen teksti sekä sopimuksen teksti ovat tämän päätöksen liitteenä.2 artiklaSopimuksen 97 artiklan soveltamiseksi komission edustaja toimii yhteistyöneuvoston puheenjohtajana ja esittää siinä yhteisön kannan sopimuksen väliaikaisen soveltamisen aikana.Neuvosto päättää komission ehdotuksesta yhteisön yhteistyöneuvoston esittämästä kannasta.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 29 päivänä heinäkuuta 1999.Neuvoston puolestaPuheenjohtajaS. HASSI


title: 2007/827/EY: Neuvoston päätös, tehty 22 päivänä marraskuuta 2007 , viisumien myöntämisen helpottamista koskevan sopimuksen tekemisestä Euroopan yhteisön ja Moldovan tasavallan välillä

text:
               19.12.2007

               FI

               Euroopan unionin virallinen lehti

               L 334/168

         NEUVOSTON PÄÄTÖS,
   tehty 22 päivänä marraskuuta 2007,
   viisumien myöntämisen helpottamista koskevan sopimuksen tekemisestä Euroopan yhteisön ja Moldovan tasavallan välillä
   (2007/827/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i ja ii alakohdan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Komissio on neuvotellut Euroopan yhteisön puolesta viisumien myöntämisen helpottamista koskevan sopimuksen tekemisestä Moldovan tasavallan kanssa.

               (2)

               Sopimus on 9 päivänä lokakuuta 2007 tehdyn neuvoston päätöksen mukaisesti allekirjoitettu Euroopan yhteisön puolesta 10 päivänä lokakuuta 2007 sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnointia käsittelevä sekakomitea, joka vahvistaa työjärjestyksensä. Tässä tapauksessa on tarkoituksenmukaista säätää yksinkertaistetun menettelyn noudattamisesta yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan ja Schengenin säännöstön sisällyttämisestä osaksi Euroopan unionia tehdyn pöytäkirjan mukaisesti Yhdistynyt kuningaskunta ja Irlanti eivät osallistu tämän päätöksen tekemiseen eikä se sen vuoksi sido niitä eikä sitä sovelleta niihin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta siihen,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Moldovan tasavallan välinen sopimus viisumien myöntämisen helpottamisesta.
   Sopimuksen teksti on tämän päätöksen liitteenä (1).
   2 artikla
   Neuvoston puheenjohtaja antaa sopimuksen 15 artiklan 1 kohdassa määrätyn ilmoituksen (2).
   3 artikla
   Sopimuksen 12 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 12 artiklan 4 kohdan edellyttämästä komitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä marraskuuta 2007.

            Neuvoston puolesta

            Puheenjohtaja

         M. PINHO

      (1)  Ks. tämän virallisen lehden sivu 169.

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
   Euroopan yhteisön ja Moldovan tasavallan välinen
   SOPIMUS
   viisumien myöntämisen helpottamisesta
   EUROOPAN YHTEISÖ, jäljempänä ’yhteisö’,
   sekä
   MOLDOVAN TASAVALTA,
   jäljempänä ’osapuolet’, jotka
   PITÄVÄT MIELESSÄ, että 1 päivästä tammikuuta 2007 EU:n kansalaisilta ei vaadita viisumia heidän matkustaessaan Moldovan tasavaltaan enintään 90 päiväksi 180 päivän kuluessa tai kulkiessaan Moldovan tasavallan alueen kautta;
   TARKOITUKSENAAN kehittää edelleen osapuolten välisiä ystävällisiä suhteita ja helpottaa ihmisten välisiä yhteyksiä, jotka ovat taloudellisten, humanitaaristen, kulttuuristen, tieteellisten ja muiden siteiden vakaan kehittymisen tärkeä edellytys, helpottamalla viisumien myöntämistä Moldovan tasavallan kansalaisille;
   OTTAVAT HUOMIOON EU:n ja Moldovan välisen Euroopan naapuruuspolitiikan toimintaohjelman, jossa todetaan, että olisi aloitettava rakentava vuoropuhelu viisumiyhteistyöstä EU:n ja Moldovan välillä sekä vaihdettava näkemyksiä mahdollisuuksista helpottaa viisumien myöntämistä säännöstöä noudattaen;
   TOTEAVAT, että viisumivapaan matkustusjärjestelmän käyttöönotto Moldovan tasavallan kansalaisten osalta on mahdollista pitkällä aikavälillä;
   TOTEAVAT, että jos Moldovan tasavalta ottaa uudelleen käyttöön EU:n kansalaisia koskevan viisumipakon, EU:n kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Moldovan tasavallan kansalaisille tämän sopimuksen nojalla;
   TOTEAVAT, että viisumien myöntämisen helpottaminen ei saisi johtaa laittomaan maahanmuuttoon, ja kiinnittävät sen vuoksi erityistä huomiota turvallisuuteen ja takaisinottoon;
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitettyjen, Yhdistyneen kuningaskunnan ja Irlannin asemasta tehdyn pöytäkirjan sekä Schengenin säännöstön sisällyttämisestä osaksi Euroopan unionia tehdyn pöytäkirjan ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin;
   OTTAVAT HUOMIOON Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemaa koskevan pöytäkirjan ja vahvistavat, että tämän sopimuksen määräyksiä ei sovelleta Tanskan kuningaskuntaan,
   OVAT SOPINEET SEURAAVAA:
   1 artikla
   Tarkoitus ja soveltamisala
   Tämän sopimuksen tarkoituksena on helpottaa viisumien myöntämistä Moldovan tasavallan kansalaisille sellaista oleskelua varten, jonka on tarkoitus kestää enintään 90 päivää 180 päivän kuluessa.
   2 artikla
   Yleinen lauseke
   1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Moldovan tasavallan kansalaisiin vain, jos heille ei ole myönnetty vapautusta viisumipakosta yhteisön tai sen jäsenvaltioiden laeilla ja asetuksilla tai tämän sopimuksen tai muiden kansainvälisten sopimusten määräyksillä.
   2.   Kysymykset, joista ei määrätä tässä sopimuksessa ja joita ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet, ratkaistaan Moldovan tasavallan tai jäsenvaltioiden kansallisen lainsäädännön tai yhteisön lainsäädännön mukaisesti.
   3 artikla
   Määritelmät
   Tässä sopimuksessa tarkoitetaan:

               a)

               ’jäsenvaltiolla’ mitä tahansa Euroopan unionin jäsenvaltiota, Tanskan kuningaskuntaa, Irlantia ja Yhdistynyttä kuningaskuntaa lukuun ottamatta;

               b)

               ’Euroopan unionin kansalaisella’ henkilöä, jolla on jonkin a alakohdassa määritellyn jäsenvaltion kansalaisuus;

               c)

               ’Moldovan tasavallan kansalaisella’ henkilöä, jolla on Moldovan tasavallan kansalaisuus;

               d)

               ’viisumilla’ jäsenvaltion myöntämää lupaa tai sen tekemää päätöstä, joka vaaditaan:

                           —

                           maahantuloon kaikkiaan enintään 90 päivää kestävää oleskelua varten 180 päivän aikana kyseisessä tai useammassa jäsenvaltiossa;

                           —

                           maahantuloon kyseisen jäsenvaltion tai useamman jäsenvaltion alueen kauttakulkua varten.

               e)

               ’laillisesti oleskelevalla henkilöllä’ Moldovan tasavallan kansalaista, jolla on lupa tai oikeus oleskella jonkin jäsenvaltion alueella yli 90 päivää yhteisön tai kansallisen lainsäädännön nojalla.

         4 artikla
   Matkan tarkoitusta koskevat todistusasiakirjat
   1.   Seuraaviin ryhmiin kuuluvilta Moldovan tasavallan kansalaisilta vaaditaan toisen osapuolen alueelle suuntautuvan matkan tarkoituksen todistamiseksi vain seuraavat asiakirjat:

               a)

               virallisten valtuuskuntien jäsenet, jotka Moldovan tasavallalle osoitetun virallisen kutsun perusteella osallistuvat kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion alueella:

                           —

                           Moldovan viranomaisen kirje, jossa vahvistetaan, että hakija on sitä edustavan valtuuskunnan jäsen, joka matkustaa toisen osapuolen alueelle osallistuakseen edellä mainittuihin tapahtumiin, ja virallisen kutsun jäljennös;

               b)

               vapaiden ammattien harjoittajat, jotka osallistuvat jäsenvaltioiden alueella pidettäville kansainvälisille messuille, konferensseihin, symposiumeihin, seminaareihin tai muihin vastaaviin tapahtumiin:

                           —

                           vastaanottajana toimivan organisaation kirjallinen kutsu, jossa varmistetaan että kyseinen henkilö osallistuu tapahtumaan;

               c)

               liikemiehet ja liikeyritysten edustajat:

                           —

                           vastaanottajana toimivan oikeushenkilön tai yrityksen tai kyseisen oikeushenkilön tai yrityksen toimipisteen tai sivuliikkeen, jäsenvaltioiden keskus- tai paikallisviranomaisten tai jäsenvaltioiden alueella pidettävien kaupan ja teollisuuden alan messujen tai konferenssin tai symposiumin järjestelykomitean kirjallinen kutsu, jonka Moldovan tasavallan valtiollinen yritysrekisteri (State Chamber of Registration) on vahvistanut;

               d)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Moldovan tasavallassa rekisteröidyillä ajoneuvoilla:

                           —

                           Moldovan tasavallan kansainvälistä maantieliikennettä harjoittavien kuljetusliikkeiden kansallisen liiton laatima kirjallinen kutsu, jossa todetaan matkojen tarkoitus, kesto ja toistumistiheys;

               e)

               jäsenvaltioiden alueelle kulkevien kansainvälisten junien juna-, kylmäkuljetus- ja veturihenkilöstön jäsenet:

                           —

                           Moldovan tasavallan toimivaltaisen rautatieyhtiön kirjallinen kutsu, jossa todetaan matkojen tarkoitus, kesto ja toistumistiheys;

               f)

               toimittajat:

                           —

                           ammattialajärjestön antama todistus tai muu asiakirja, jossa todistetaan, että asianomainen henkilö on ammatiltaan toimittaja, ja työnantajan antama asiakirja, jossa todistetaan, että matkan tarkoituksena on toimittajan työn tekeminen;

               g)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin:

                           —

                           vastaanottajana toimivan organisaation kirjallinen kutsu osallistua mainittuun toimintaan;

               h)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa:

                           —

                           vastaanottajana toimivan yliopiston, oppilaitoksen tai koulun kirjallinen kutsu tai ilmoittautumistodistus tai opiskelijakortti tai todistus kurssista, jolle on tarkoitus osallistua;

               i)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi:

                           —

                           vastaanottajana toimivan organisaation eli toimivaltaisten viranomaisten taikka jäsenvaltion kansallisen urheiluliiton tai kansallisen olympiakomitean kirjallinen kutsu;

               j)

               ystävyyskaupunkien ja -kuntien järjestämien virallisten vaihto-ohjelmien osanottajat:

                           —

                           kyseisten kaupunkien tai kuntien johtajan tai pormestarin kirjallinen kutsu;

               k)

               jäsenvaltioiden alueella laillisesti oleskelevien Moldovan tasavallan kansalaisten luona vierailevat lähisukulaiset (puoliso, lapset ja adoptiolapset, vanhemmat ja huoltajat, isovanhemmat ja lapsenlapset):

                           —

                           vastaanottajana toimivan henkilön kirjallinen kutsu;

               l)

               kansalaisyhteiskunnan järjestöjen edustajat, jotka matkustavat osallistuakseen koulutukseen tai seminaareihin tai konferensseihin esimerkiksi vaihto-ohjelman puitteissa:

                           —

                           vastaanottajana toimivan organisaation kirjallinen kutsu, vahvistus siitä, että henkilö edustaa kyseistä kansalaisyhteiskunnan järjestöä ja valtion viranomaisen kansallisen lainsäädännön mukaisesti antama rekisteritodistus kyseisen järjestön perustamisesta;

               m)

               hautajaisiin osallistuvat henkilöt:

                           —

                           virallinen asiakirja, joka vahvistaa kuolemantapauksen, sekä todistus hakijan ja vainajan sukulaisuus- tai muusta suhteesta;

               n)

               sotilas- ja siviilihautausmailla vierailevat henkilöt:

                           —

                           virallinen asiakirja, joka osoittaa, että hauta on edelleen olemassa, sekä todistus hakijan ja vainajan sukulaisuus- tai muusta suhteesta;

               o)

               lääketieteellisistä syistä maahan tulevat henkilöt ja tarvittavat saattajat:

                           —

                           hoitolaitoksen virallinen asiakirja, jossa vahvistetaan hoidon tarve kyseisessä laitoksessa ja saattajan tarpeellisuus, ja todistus riittävistä rahavaroista hoidon maksamiseksi.

         2.   Edellä 1 kohdassa tarkoitetussa kirjallisessa kutsussa on mainittava seuraavat seikat:

               a)

               kutsutun etu- ja sukunimi, syntymäaika, sukupuoli, kansalaisuus, passin numero, matkan ajankohta ja tarkoitus, maahantulokertojen määrä ja tarvittaessa kutsutun mukana matkustavan puolison ja lasten nimet;

               b)

               kutsujana toimivan henkilön etu- ja sukunimi sekä osoite;

               c)

               kutsujana toimivan oikeushenkilön, yrityksen tai organisaation täydellinen nimi ja osoite ja

                           —

                           jos kutsun esittää organisaatio tai viranomainen, kutsun allekirjoittajan nimi ja asema;

                           —

                           jos kutsun esittää oikeushenkilö tai yritys tai kyseisen oikeushenkilön tai yrityksen toimipiste tai sivuliike, joka on sijoittautunut jonkin jäsenvaltion alueelle, sen rekisteröintinumero kyseisen jäsenvaltion kansallisen lainsäädännön mukaisesti.

         3.   Edellä 1 kohdassa mainittuihin ryhmiin kuuluville henkilöille myönnetään kaikentyyppisiä viisumeja yksinkertaistettua menettelyä noudattaen ilman muita jäsenvaltioiden lainsäädännössä säädettyjä, matkan tarkoitusta koskevia perusteluja, kutsuja tai vahvistuksia.
   5 artikla
   Toistuvaisviisumien myöntäminen
   1.   Jäsenvaltioiden diplomaatti- ja konsuliedustustot myöntävät enintään viisi vuotta voimassa olevia toistuvaisviisumeja seuraaviin ryhmiin kuuluville henkilöille:

               a)

               kansallisten ja alueellisten hallitusten ja parlamenttien jäsenet, perustuslakituomioistuinten ja ylimpien tuomioistuinten jäsenet, ellei heille ole tällä sopimuksella myönnetty vapautusta viisumipakosta tehtäviensä hoitamisen yhteydessä, siten että viisumi on voimassa heidän toimikautensa ajan, jos se kestää alle viisi vuotta;

               b)

               virallisten valtuuskuntien pysyvät jäsenet, jotka Moldovan tasavallalle osoitetun virallisen kutsun perusteella osallistuvat säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion alueella;

               c)

               jäsenvaltioiden alueella laillisesti oleskelevien Moldovan tasavallan kansalaisten luona vierailevat puolisot ja alle 21-vuotiaat tai huollettavana olevat lapset (myös adoptiolapset) ja vanhemmat (myös huoltajat), siten että viisumin voimassaoloaika on rajoitettu laillisen oleskelun voimassaoloaikaan;

               d)

               liikemiehet ja liikeyritysten edustajat, jotka matkustavat säännöllisesti jäsenvaltioihin;

               e)

               toimittajat.

         2.   Jäsenvaltioiden diplomaatti- ja konsuliedustustot myöntävät enintään yhden vuoden voimassa olevia toistuvaisviisumeja seuraaviin ryhmiin kuuluville henkilöille edellyttäen, että heille on edellisen vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti ja että heillä on perusteltu syy hakea toistuvaisviisumia:

               a)

               virallisten valtuuskuntien jäsenet, jotka Moldovan tasavallalle osoitetun virallisen kutsun perusteella osallistuvat säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion alueella;

               b)

               Kansalaisyhteiskunnan järjestöjen edustajat, jotka matkustavat säännöllisesti jäsenvaltioihin osallistuakseen koulutukseen tai seminaareihin tai konferensseihin esimerkiksi vaihto-ohjelman puitteissa;

               c)

               kansainvälisille messuille, konferensseihin, symposiumeihin, seminaareihin tai muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin;

               d)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Moldovan tasavallassa rekisteröidyillä ajoneuvoilla;

               e)

               jäsenvaltioiden alueelle kulkevien kansainvälisten junien juna-, kylmäkuljetus- ja veturihenkilöstön jäsenet;

               f)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin ja matkustavat säännöllisesti jäsenvaltioihin;

               g)

               opiskelijat ja jatko-opiskelijat, jotka matkustavat säännöllisesti opinto- tai koulutustarkoituksessa esimerkiksi vaihto-ohjelman puitteissa;

               h)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               i)

               ystävyyskaupunkien tai -kuntien järjestämien virallisten vaihto-ohjelmien osanottajat.

         3.   Jäsenvaltioiden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja 2 kohdassa mainittuihin ryhmiin kuuluville henkilöille edellyttäen, että he ovat kahden edellisen vuoden aikana käyttäneet heille myönnettyä yhden vuoden toistuvaisviisumia kohdevaltion maahantuloa ja oleskelua koskevan lainsäädännön mukaisesti ja että perusteet toistuvaisviisumin hakemiselle ovat edelleen voimassa.
   4.   Edellä 1–3 kohdassa tarkoitetut henkilöt voivat oleskella jäsenvaltioiden alueella yhteensä enintään 90 päivää 180 päivän kuluessa.
   6 artikla
   Viisumihakemusten käsittelymaksu
   1.   Viisumihakemusten käsittelystä peritään Moldovan tasavallan kansalaisilta 35 euron maksu.
   Edellä mainittua määrää voidaan tarkistaa 15 artiklan 4 kohdassa määrätyn menettelyn mukaisesti.
   2.   Seuraaviin ryhmiin kuuluvat henkilöt vapautetaan viisumihakemuksen käsittelymaksusta:

               a)

               jäsenvaltioiden alueella laillisesti oleskelevien Moldovan tasavallan kansalaisten lähisukulaiset (puoliso, lapset ja adoptiolapset, vanhemmat ja huoltajat, isovanhemmat ja lapsenlapset);

               b)

               kansallisten ja alueellisten hallitusten ja parlamenttien jäsenet, perustuslakituomioistuinten ja ylimpien tuomioistuinten jäsenet, ellei heille ole myönnetty vapautusta viisumipakosta tällä sopimuksella;

               c)

               virallisten valtuuskuntien jäsenet, jotka Moldovan tasavallalle osoitetun virallisen kutsun perusteella osallistuvat kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion alueella;

               d)

               koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelman tai muun opiskeluun liittyvän toiminnan puitteissa;

               e)

               vammaiset ja tarvittaessa heidän saattajansa;

               f)

               henkilöt, jotka ovat asiakirjoin osoittaneet matkustavansa humanitaarisista syistä esimerkiksi siksi, että he tarvitsevat kiireellistä lääkärinhoitoa, sekä tällaisen henkilön saattaja, tai henkilöt, jotka osallistuvat lähisukulaisen hautajaisiin tai vierailevat vakavasti sairaana olevan lähisukulaisen luona;

               g)

               kansainvälisten urheilutapahtumien osanottajat ja henkilöt, jotka toimivat heidän saattajinaan työnsä vuoksi;

               h)

               henkilöt, jotka osallistuvat tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin;

               i)

               ystävyyskaupunkien tai -kuntien järjestämien virallisten vaihto-ohjelmien osanottajat;

               j)

               toimittajat;

               k)

               alle 18-vuotiaat lapset ja alle 21-vuotiaat huollettavana olevat lapset;

               l)

               eläkkeensaajat;

               m)

               autonkuljettajat, jotka hoitavat kansainvälistä rahti- ja matkustajaliikennettä jäsenvaltioiden alueelle Moldovan tasavallassa rekisteröidyillä ajoneuvoilla;

               n)

               jäsenvaltioiden alueelle kulkevien junien juna-, kylmäkuljetus- ja veturihenkilöstön jäsenet;

               o)

               vapaiden ammattien harjoittajat, jotka osallistuvat jäsenvaltioiden alueella pidettäville kansainvälisille messuille, konferensseihin, symposiumeihin, seminaareihin tai muihin vastaaviin tapahtumiin.

         3.   Edellä olevasta 1 kohdasta poiketen Bulgaria ja Romania, joita Schengenin säännöstö velvoittaa mutta jotka eivät vielä myönnä Schengen-viisumeja, voivat vapauttaa Moldovan tasavallan kansalaiset lyhytaikaista oleskelua koskevien kansallisten viisumihakemusten käsittelymaksusta siihen neuvoston päätöksellä määrättävään päivään saakka, jolloin ne panevat täysimääräisesti täytäntöön viisumipolitiikkaa koskevan Schengenin säännöstön.
   7 artikla
   Viisumihakemusten käsittelyajat
   1.   Jäsenvaltioiden diplomaatti- ja konsuliedustustot tekevät päätöksen viisumin myöntämisestä 10 kalenteripäivän kuluessa viisumihakemuksen ja sen liiteasiakirjojen vastaanottamisesta.
   2.   Viisumihakemusta koskevan päätöksenteon määräaikaa voidaan yksittäistapauksissa pidentää 30 kalenteripäivään, erityisesti silloin kun hakemuksen käsittely vaatii lisätarkistuksia.
   3.   Kiireellisissä tapauksissa viisumihakemusta koskeva päätös voidaan tehdä kahden päivän kuluessa tai nopeammin.
   8 artikla
   Lähtö siinä tapauksessa, että asiakirjat ovat kadonneet tai ne on varastettu
   Euroopan unionin ja Moldovan tasavallan kansalaiset, jotka ovat kadottaneet henkilöasiakirjansa tai joilta ne on varastettu heidän oleskellessaan Moldovan tasavallan tai jäsenvaltioiden alueella, voivat lähteä kyseiseltä alueelta ilman viisumia tai muuta lupaa esittämällä jäsenvaltion tai Moldovan tasavallan diplomaatti- tai konsuliedustuston heille myöntämän voimassa olevan henkilöasiakirjan, joka oikeuttaa rajanylitykseen.
   9 artikla
   Viisumin voimassaoloajan pidentäminen poikkeuksellisissa olosuhteissa
   Jos Moldovan tasavallan kansalaiset eivät pysty lähtemään jäsenvaltioiden alueelta viisumissa mainittuun määräaikaan mennessä ylivoimaisen esteen vuoksi, heidän viisuminsa voimassaoloaikaa voidaan pidentää maksutta vastaanottavan valtion soveltaman lainsäädännön mukaisesti, kunnes paluu asuinvaltioon on mahdollinen.
   10 artikla
   Diplomaattipassit
   1.   Moldovan tasavallan kansalaisilta, joilla on voimassa oleva diplomaattipassi, ei vaadita viisumia jäsenvaltioiden alueelle tuloa, alueelta poistumista tai alueen kauttakulkua varten.
   2.   Edellä 1 kohdassa mainitut henkilöt voivat oleskella jäsenvaltioiden alueella enintään 90 päivää 180 päivän kuluessa.
   11 artikla
   Viisumien alueellinen voimassaolo
   Moldovan tasavallan kansalaisilla on oikeus matkustaa jäsenvaltioiden alueella samoin edellytyksin kuin Euroopan unionin kansalaisilla, ellei jäsenvaltioiden kansallista turvallisuutta koskevista kansallisista säännöistä ja asetuksista tai sellaisia viisumeja, joiden alueellinen voimassaolo on rajattu, koskevista EU:n säännöistä muuta johdu.
   12 artikla
   Tämän sopimuksen hallinnointia käsittelevä sekakomitea
   1.   Osapuolet perustavat asiantuntijoiden sekakomitean, jäljempänä ’komitea’, joka muodostuu Euroopan yhteisön ja Moldovan tasavallan edustajista. Yhteisöä edustaa Euroopan yhteisöjen komissio jäsenvaltioiden asiantuntijoiden avustamana.
   2.   Komitean tehtävänä on muun muassa:

               a)

               valvoa tämän sopimuksen täytäntöönpanoa;

               b)

               ehdottaa tähän sopimukseen tarkistuksia tai lisäyksiä;

               c)

               ratkaista kiistoja, jotka johtuvat tämän sopimuksen määräysten tulkinnasta tai soveltamisesta.

         3.   Komitea kokoontuu aina tarvittaessa jommankumman osapuolen pyynnöstä ja vähintään kerran vuodessa.
   4.   Komitea vahvistaa työjärjestyksensä.
   13 artikla
   Tämän sopimuksen suhde jäsenvaltioiden ja Moldovan tasavallan välillä tehtyihin kahdenvälisiin sopimuksiin
   Tämän sopimuksen määräyksiä sovelletaan sopimuksen voimaantulosta alkaen ensisijaisina muihin kahden- tai monenvälisiin sopimuksiin tai järjestelyihin nähden, joita on tehty yksittäisten jäsenvaltioiden ja Moldovan tasavallan välillä, siltä osin kuin viimeksi mainittujen sopimusten tai järjestelyjen määräykset koskevat tämän sopimuksen kattamia kysymyksiä.
   14 artikla
   Vastavuoroisuuslauseke
   Jos Moldovan tasavalta ottaa uudelleen käyttöön Euroopan unionin kansalaisia tai tiettyihin ryhmiin kuuluvia Euroopan unionin kansalaisia koskevan viisumipakon, kyseisiin Euroopan unionin kansalaisiin sovelletaan ilman eri toimenpiteitä vastavuoroisuuden pohjalta samoja viisumien myöntämistä koskevia helpotuksia, jotka on myönnetty Moldovan tasavallan kansalaisille tämän sopimuksen nojalla.
   15 artikla
   Loppumääräykset
   1.   Osapuolet ratifioivat tai hyväksyvät tämän sopimuksen omia menettelyjään noudattaen, ja sopimus tulee voimaan toisen sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen saattaneensa päätökseen edellä tarkoitetut menettelyt.
   2.   Edellä olevasta 1 kohdasta poiketen tämä sopimus tulee voimaan vasta samana päivänä kuin Euroopan yhteisön ja Moldovan tasavallan välillä tehty takaisinottosopimus, jos kyseinen päivämäärä on myöhempi kuin 1 kohdassa tarkoitettu päivämäärä.
   3.   Tämä sopimus on voimassa toistaiseksi, ellei sitä irtisanota 6 kohdan mukaisesti.
   4.   Tätä sopimusta voidaan tarkistaa osapuolten kirjallisella sopimuksella. Tarkistukset tulevat voimaan, kun osapuolet ovat ilmoittaneet toisilleen saattaneensa päätökseen tätä varten tarvittavat sisäiset menettelynsä.
   5.   Kumpikin osapuoli voi keskeyttää tämän sopimuksen tai sen osan soveltamisen yleiseen järjestykseen tai kansallisen turvallisuuden tai kansanterveyden suojaamiseen liittyvistä syistä. Päätös soveltamisen keskeyttämisestä on annettava tiedoksi toiselle osapuolelle viimeistään 48 tuntia ennen päätöksen voimaantuloa. Kun keskeyttämiseen johtaneet syyt lakkaavat olemasta voimassa, soveltamisen keskeyttäneen osapuolen on ilmoitettava tästä välittömästi toiselle osapuolelle.
   6.   Kumpi tahansa osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Sopimuksen voimassaolo päättyy 90 päivän kuluttua päivästä, jona kyseinen ilmoitus on tehty.

      Tehty Brysselissä kymmenentenä päivänä lokakuuta vuonna kaksituhattaseitsemän kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja moldovan kielellä, ja jokainen teksti on yhtä todistusvoimainen.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   LIITE
   SOPIMUKSEEN LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI SCHENGENIN SÄÄNNÖSTÖÄ
   Ne jäsenvaltiot, joita Schengenin säännöstö velvoittaa mutta jotka eivät myönnä Schengen-viisumeja ennen kuin neuvosto on tehnyt asiaa koskevan päätöksen, myöntävät kansallisia viisumeja, jotka ovat voimassa ainoastaan niiden omalla alueella.
   Nämä jäsenvaltiot voivat yksipuolisesti tunnustaa Schengen-viisumit ja -oleskeluluvat niiden alueen kautta tapahtuvaa kauttakulkua varten 14 päivänä kesäkuuta 2006 tehdyn Euroopan parlamentin ja neuvoston päätöksen N:o 895/2006/EY mukaisesti.
   Koska päätöstä N:o 895/2006/EY ei sovelleta Bulgariaan ja Romaniaan, Euroopan komissio ehdottaa vastaavia säännöksiä, jotta ne voivat yksipuolisesti tunnustaa alueensa kauttakulkua varten niiden jäsenvaltioiden, jotka eivät vielä sovella Schengen säännöstöä täysimääräisesti, myöntämät Schengen-viisumit ja -oleskeluluvat sekä muut vastaavat asiakirjat.
   YHTEINEN JULISTUS TANSKASTA
   Osapuolet ottavat huomioon, että tätä sopimusta ei sovelleta viisumien myöntämismenettelyihin Tanskan kuningaskunnan diplomaatti- ja konsuliedustustoissa.
   Tämän vuoksi on suotavaa, että Tanskan ja Moldovan tasavallan viranomaiset tekevät viipymättä kahdenvälisen sopimuksen, jonka mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Moldovan tasavallan välillä tehdyssä sopimuksessa.
   YHTEINEN JULISTUS YHDISTYNEESTÄ KUNINGASKUNNASTA JA IRLANNISTA
   Osapuolet ottavat huomioon sen, että tätä sopimusta ei sovelleta Yhdistyneen kuningaskunnan eikä Irlannin alueella.
   Tämän vuoksi on suotavaa, että Yhdistyneen kuningaskunnan ja Irlannin sekä Moldovan tasavallan viranomaiset tekevät kahdenväliset sopimukset viisumien myöntämismenettelyjen helpottamisesta.
   YHTEINEN JULISTUS ISLANNISTA JA NORJASTA
   Osapuolet ottavat huomioon Euroopan yhteisön sekä Norjan ja Islannin läheiset suhteet, jotka johtuvat erityisesti näiden maiden osallistumisesta Schengenin säännöstön täytäntöönpanoon, soveltamiseen ja kehittämiseen 18 päivänä toukokuuta 1999 tehdystä sopimuksesta.
   Tämän vuoksi on suotavaa, että Norjan ja Islannin sekä Moldovan tasavallan viranomaiset tekevät viipymättä kahdenväliset sopimukset, joiden mukaan lyhytaikaista oleskelua varten myönnettävien viisumien myöntämistä helpotetaan samalla tavoin kuin Euroopan yhteisön ja Moldovan tasavallan välillä tehdyssä sopimuksessa.
   YHTEINEN JULISTUS SVEITSIN VALALIITOSTA JA LIECHTENSTEINISTA
   Jos Euroopan unionin, Euroopan yhteisön ja Sveitsin valaliiton välinen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskeva sopimus ja Liechtensteinin liittymistä tähän sopimukseen koskevat pöytäkirjat ovat tulleet voimaan siihen mennessä, kun Moldovan tasavallan kanssa käytävät neuvottelut ovat päättyneet, voidaan antaa vastaava julistus Sveitsistä ja Liechtensteinista.
   EUROOPAN YHTEISÖN JULISTUS VIISUMINHAKIJOIDEN PÄÄSYSTÄ ULKOMAAN EDUSTUSTOIHIN JA LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN YHDENMUKAISTAMISESTA
   Euroopan yhteisö toteaa, että läpinäkyvyys on viisuminhakijoiden kannalta tärkeää, ja muistuttaa, että Euroopan komissio antoi 19 päivänä heinäkuuta 2006 diplomaatti- ja konsuliedustustojen yhteisen konsuliohjeiston uudelleenlaadintaa koskevan säädösehdotuksen, joka on parhaillaan Euroopan parlamentin ja neuvoston käsiteltävänä. Ohjeistossa käsitellään viisuminhakijoiden pääsyä jäsenvaltioiden diplomaatti- ja konsuliedustustoihin.
   Viisuminhakijoille annettavien tietojen osalta Euroopan yhteisö katsoo, että olisi ryhdyttävä aiheellisiin toimenpiteisiin: olisi laadittava viisuminhakijoille perustiedote viisumien hakemiseen liittyvistä menettelyistä ja edellytyksistä sekä viisumien voimassaolosta.
   Euroopan yhteisö laatii luettelon sovellettavista vähimmäisvaatimuksista, jotta voidaan varmistaa, että moldovalaiset hakijat saavat johdonmukaiset ja yhtenevät perustiedot ja että heiltä vaaditaan periaatteessa samat liiteasiakirjat.
   Edellä mainittuja tietoja on levitettävä laajalti (konsuliedustustojen ilmoitustauluilla, esitteinä, verkkosivustoilla jne.).
   Jäsenvaltioiden diplomaatti- ja konsuliedustustot antavat tietoja Schengenin säännöstön nojalla voimassa olevista mahdollisuuksista helpottaa tapauskohtaisesti viisumien myöntämistä lyhytaikaista oleskelua varten.
   EUROOPAN KOMISSION JULISTUS EDUSTUKSESTA JA YHTEISESTÄ VIISUMIKESKUKSESTA CHISINAUSSA
   Euroopan komissio toteaa, että Moldovan tasavallan kansalaisten on vaikeaa hakea Schengen-viisumeja, koska Schengenin sopimuksen piiriin kuuluvien jäsenvaltioiden konsuliedustus maassa on varsin rajallinen, joten komissio kannustaakin erityisesti Schengen-viisumeita myöntäviä jäsenvaltioita lisäämään edustustaan Moldovan tasavallassa kaikin käytettävissä olevin keinoin: perustamalla oman edustuston, antamalla toisen jäsenvaltion edustaa itseään tai hyödyntämällä kaikkia Chisinauhun perustettavan yhteisen viisumikeskuksen tarjoamia mahdollisuuksia.
   JULISTUKSET PAIKALLISESTA RAJALIIKENTEESTÄ
   JULISTUKSET PAIKALLISESTA RAJALIIKENTEESTÄ ROMANIAN POLIITTINEN JULISTUS PAIKALLISESTA RAJALIIKENTEESTÄ
   Romania ilmoittaa olevansa halukas aloittamaan neuvottelut Moldovan tasavallan kanssa kahdenvälisestä sopimuksesta pannakseen täytäntöön paikallista rajaliikennettä koskevan järjestelyn, joka vahvistettiin paikallista rajaliikennettä koskevan järjestelyn käyttöönotosta jäsenvaltioiden maaulkorajoilla sekä Schengenin yleissopimuksen säännösten muuttamisesta 20 päivänä joulukuuta 2006 annetussa asetuksessa (EY) N:o 1931/2006.
   MOLDOVAN TASAVALLAN POLIITTINEN JULISTUS PAIKALLISESTA RAJALIIKENTEESTÄ
   Moldovan tasavalta ilmoittaa olevansa halukas aloittamaan neuvottelut Romanian kanssa kahdenvälisestä sopimuksesta pannakseen täytäntöön tällaisen paikallista rajaliikennettä koskevan järjestelyn.


title: Komission päätös, annettu 28 päivänä marraskuussa 2011 , tieto- ja viestintätekniikan standardointia käsittelevän eurooppalaisen sidosryhmäfoorumin perustamisesta

text:
               30.11.2011

               FI

               Euroopan unionin virallinen lehti

               C 349/4

         KOMISSION PÄÄTÖS,
   annettu 28 päivänä marraskuussa 2011,
   tieto- ja viestintätekniikan standardointia käsittelevän eurooppalaisen sidosryhmäfoorumin perustamisesta
   2011/C 349/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komission tiedonannossa Eurooppa 2020 – Älykkään, kestävän ja osallistavan kasvun strategia
                   (1) esitetyssä Eurooppa 2020 -strategiassa luodaan 2000-lukua varten visio eurooppalaisesta sosiaalisesta markkinataloudesta, jossa hyödynnetään digitaalisen yhteiskunnan kaikkia taloudellisia ja sosiaalisia etuja. Siinä painotetaan Euroopan talouskasvun vahvistamista työllisyyden, tuottavuuden ja sosiaalisen yhteenkuuluvuuden korkean tason ja vähähiilisen talouden saavuttamiseksi.

               (2)

               Yhdessä niistä Eurooppa 2020 -strategian lippulaivahankkeista, jotka esitetään komission tiedonannossa Euroopan digitaalistrategia
                   (2), keskeisenä tavoitteena on parantaa tieto- ja viestintätekniikan alan standardien laatimista tieto- ja viestintätekniikan sovellusten, palvelujen ja tuotteiden yhteentoimivuuden varmistamiseksi ja digitaalisten yhtenäismarkkinoiden epäyhtenäisyyden vähentämiseksi sekä innovoinnin ja kilpailun edistämiseksi.

               (3)

               Toisessa Eurooppa 2020 -strategian lippulaivahankkeessa, joka esitetään komission tiedonannossa Globalisaation aikakauden yhdennetty teollisuuspolitiikka – Kilpailukyky ja kestävyys keskeiselle sijalle
                   (3), kehotetaan Eurooppaa kehittämään standardointijärjestelmä, joka täyttää sekä markkinoiden toimijoiden että Euroopan viranomaisten odotukset ja joka edistää Euroopan vaikutusta myös sisämarkkinoiden ulkopuolella globalisoituneessa taloudessa.

               (4)

               Komission tiedonannossa Strateginen visio eurooppalaisille standardeille: lisätään ja nopeutetaan Euroopan talouden kestävää kasvua vuoteen 2020 mennessä
                   (4) todetaan, että komissio perustaa vuonna 2011 johdollaan toimivan sidosryhmäfoorumin, joka antaa komissiolle neuvoja tieto- ja viestintätekniikan alaa koskevan standardointipolitiikan täytäntöönpanoon liittyvissä asioissa. Niitä ovat esimerkiksi tieto- ja viestintätekniikan standardoinnin työohjelma, priorisointi lainsäädännön ja politiikan tueksi sekä globaalien tieto- ja viestintätekniikan standardeja kehittävien organisaatioiden laatimien eritelmien kartoittaminen.

               (5)

               Tämän vuoksi on tarpeen perustaa tieto- ja viestintätekniikan alan standardointia käsittelevä sidosryhmäfoorumi ja määritellä sen tehtävät ja kokoonpano.

               (6)

               Sidosryhmäfoorumin olisi koostuttava jäsenvaltioiden ja EFTA-valtioiden kansallisten viranomaisten edustajista, teollisuutta, pieniä ja keskisuuria yrityksiä, kuluttajia ja muita yhteiskunnan sidosryhmiä edustavista sidosryhmäorganisaatioista sekä eurooppalaisista ja kansainvälisistä standardointielimistä ja muista voittoa tavoittelemattomista organisaatioista, jotka ovat ammatillisia yhdistyksiä, teollisuus- tai ammattijärjestöjä tai muita Euroopassa toimivia jäsenorganisaatioita, jotka omalla asiantuntemuksen alallaan kehittävät tieto- ja viestintätekniikan alan standardeja.

               (7)

               Olisi vahvistettava foorumin jäseniin sovellettavat tietojen luovuttamista koskevat säännöt rajoittamatta kuitenkaan komission päätöksen 2001/844/EY, EHTY, Euratom liitteessä vahvistettujen komission turvallisuussääntöjen soveltamista.

               (8)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001,

         ON PÄÄTTÄNYT SEURAAVAA:
   1 artikla
   Sisältö
   Perustetaan tieto- ja viestintätekniikan standardointia käsittelevä eurooppalainen sidosryhmäfoorumi, jäljempänä ’foorumi’.
   2 artikla
   Tehtävät
   Foorumin tehtävänä on

               a)

               neuvoa komissiota kaikissa eurooppalaiseen tieto- ja viestintätekniikan standardointipolitiikkaan liittyvissä asioissa ja sen tehokkaassa täytäntöönpanossa;

               b)

               neuvoa komissiota tieto- ja viestintätekniikan standardoinnin työohjelman ja sen ensisijaisten kohteiden osalta;

               c)

               kartoittaa mahdolliset tulevat tieto- ja viestintätekniikan standardointitarpeet eurooppalaisen lainsäädännön, politiikkojen ja julkisten hankintojen tukemiseksi;

               d)

               neuvoa komissiota eurooppalaisille standardointielimille mahdollisesti annettavien tieto- ja viestintätekniikan standardointitoimeksiantojen sekä muiden elinten yhteistyössä eurooppalaisten standardointielinten kanssa toteuttamien toimintojen osalta;

               e)

               neuvoa komissiota tieto- ja viestintätekniikan standardoinnissa ja siihen liittyvissä toiminnoissa saavutetun edistyksen osalta lainsäädännön ja politiikkojen tukemiseksi;

               f)

               neuvoa komissiota sellaisten tieto- ja viestintätekniikan alaa koskevien teknisten eritelmien osalta, jotka eivät ole kansallisia, eurooppalaisia tai kansainvälisiä standardeja, ottaen huomioon eurooppalaista standardointia koskevan asetusehdotuksen (5) liitteessä II vahvistetut edellytykset;

               g)

               neuvoa komissiota standardien kehityslaitosten ja eurooppalaisten standardointielinten välisestä yhteistyöstä, jotta niiden toiminnan integroiminen eurooppalaiseen tieto- ja viestintätekniikan standardointiin helpottuu ja yhteentoimivuutta tukevien tieto- ja viestintätekniikan standardien saatavuus varmistuu;

               h)

               kerätä tietoja tieto- ja viestintätekniikan standardien kehityslaitosten työohjelmista, jotta autetaan varmistamaan koordinointi ja välttämään toimintojen tarpeetonta päällekkäisyyttä tai hajanaisuutta.

         3 artikla
   Kuuleminen
   Komissio voi kuulla foorumia missä tahansa kysymyksissä, jotka liittyvät

               a)

               muihin unionin tasolla mahdollisesti toteutettaviin aloitteisiin tieto- ja viestintätekniikan yhteentoimivuuden esteiden poistamiseksi;

               b)

               kansallisiin, eurooppalaisiin ja kansainvälisiin aloitteisiin, jotka koskevat tieto- ja viestintätekniikan yhteentoimivuutta tukevaa standardointia.

         4 artikla
   Jäsenten nimittäminen
   1.   Foorumissa on enintään 67 jäsentä.
   2.   Jäsenet ovat jäsenvaltioiden ja EFTA-valtioiden kansallisia viranomaisia ja tieto- ja viestintätekniikan standardoinnin sidosryhmiä edustavia organisaatioita, jotka komissio nimittää seuraavasti:

               a)

               enintään 18 organisaatiota, jotka edustavat teollisuutta, pieniä ja keskisuuria yrityksiä sekä yhteiskunnan sidosryhmiä;

               b)

               enintään 14 eurooppalaista ja kansainvälistä standardointielintä ja muuta voittoa tavoittelematonta organisaatiota, jotka ovat ammatillisia yhdistyksiä, teollisuus- tai ammattijärjestöjä tai muita Euroopassa toimivia jäsenorganisaatioita, jotka omalla asiantuntemuksen alallaan kehittävät tieto- ja viestintätekniikan alan standardeja.

         3.   Yritys- ja teollisuustoiminnan pääosaston ja tietoyhteiskunnan ja viestinten pääosaston pääjohtajat nimittävät komission puolesta 2 artiklan a ja b kohdassa tarkoitetut jäsenet asianomaisista sidosryhmäorganisaatioista tarkoituksena saavuttaa tasapuolinen edustus ottaen huomioon edellytetyt tehtävät ja asiantuntemus.
   4.   Kansalliset viranomaiset ja komission nimittämät organisaatiot nimittävät edustajansa sekä varaedustajan osallistumaan foorumin toimintoihin.
   5.   Foorumin jäsenet nimitetään kolmeksi vuodeksi. Heidän on toimittava tehtävässään, kunnes heidän tilalleen nimitetään uusi jäsen tai heidän toimikautensa päättyy. Sama henkilö voidaan nimittää uudeksi toimikaudeksi.
   6.   Sellaisten jäsenten tilalle, jotka eivät enää pysty osallistumaan tehokkaasti foorumin työhön, jotka eroavat tehtävästään tai jotka eivät täytä perussopimuksen 339 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.
   7.   Edellä 2 kohdan a ja b alakohdassa tarkoitettujen jäsenten nimet julkaistaan komission asiantuntijaryhmien ja muiden vastaavanlaisten elinten rekisterissä.
   8.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Foorumin puheenjohtajana toimivat yritys- ja teollisuustoiminnan pääosaston ja tietoyhteiskunnan ja viestinten pääosaston yksiköt.
   2.   Foorumi voi komission edustajan suostumuksella perustaa alaryhmiä tarkastelemaan tiettyjä aiheita foorumin määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua asialistalla olevan alan erityisasiantuntijoita osallistumaan tilapäisesti foorumin työskentelyyn. Lisäksi komission edustaja voi antaa tarkkailijan aseman henkilöille tai organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen 8 kohdan 3 alakohdassa, ja ehdokasmaille.
   4.   Foorumin jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   5.   Foorumin ja mahdollisten alaryhmien kokoukset pidetään komission toimitiloissa. Komissio huolehtii sihteeripalveluista. Muut komission virkamiehet, joita asia koskee, voivat olla läsnä foorumin ja sen alaryhmien kokouksissa.
   6.   Foorumi vahvistaa mahdollisesti tarvittavan työjärjestyksensä, mukaan luettuina eturistiriitasäännöt, komission asiantuntijaryhmiä varten vahvistaman työjärjestysmallin pohjalta.
   7.   Komissio julkaisee olennaisia tietoja foorumin toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   8.   Yhteinen tutkimuskeskus voi tarjota tieteellisiä neuvoja ja palveluja asiantuntemuksensa alalla.
   6 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa foorumin toimintaan osallistuvien matka- ja oleskelukulut voimassa olevien komission säännösten mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Sovellettavuus
   Tätä päätöstä sovelletaan 1 päivästä tammikuuta 2012.

      Tehty Brysselissä 28 päivänä marraskuuta 2011.

            Komission puolesta

         Antonio TAJANI

            Varapuheenjohtaja

      (1)  KOM(2010) 2020 lopullinen, 3.3.2010.

      (2)  KOM(2010) 245 lopullinen, 19.5.2010.

      (3)  KOM(2010) 614 lopullinen, 28.10.2010.

      (4)  KOM(2011) 311 lopullinen, 1.6.2011.

      (5)  KOM(2011) 315 lopullinen, 1.6.2011.


Tärkeä oikeudellinen huomautus

|

31999D0027(01)

Päätös parlamenttien välisistä suhteista vastaavien valtuuskuntien ja parlamentaaristen sekavaliokuntien valtuuskuntien lukumäärästä ja jäsenten lukumäärästä

Virallinen lehti nro 301 , 18/10/1999 s. 0019 - 0020

		Päätös parlamenttien välisistä suhteista vastaavien valtuuskuntien ja parlamentaaristen sekavaliokuntien valtuuskuntien lukumäärästä ja jäsenten lukumäärästäEuroopan parlamentti, jokaottaa huomioon työjärjestyksen 168 artiklan,ottaa huomioon Euroopan unionista tehdyn sopimuksen tavoitteet yhteisen ulko- ja turvallisuuspolitiikan alalla,ottaa huomioon assosiaatio- ja yhteistyösopimukset sekä muut sopimukset, jotka unioni on tehnyt kolmansien maiden kanssa,haluaa edistää parlamenttien välisen jatkuvan vuoropuhelun avulla parlamentaarisen demokratian vahvistumista,1. vahvistaa valtuuskuntien lukumäärän, niiden alueellisen ryhmityksen ja niiden määrällisen kokoonpanon seuraavasti:a) EurooppaValtuuskunta Euroopan talousalueen (ETA) parlamentaarisessa sekavaliokunnassa | 12 jäsentä |Suhteista Sveitsiin, Islantiin ja Norjaan vastaava valtuuskunta | 15 jäsentä |b) Keski- ja Itä-Eurooppa / Baltian maatValtuuskunta— EU:n ja Puolan välisessä parlamentaarisessa sekavaliokunnassa | 12 jäsentä |— EU:n ja Unkarin välisessä parlamentaarisessa sekavaliokunnassa | 12 jäsentä |— EU:n ja Tšekin tasavallan välisessä parlamentaarisessa sekavaliokunnassa | 12 jäsentä |— EU:n ja Slovakian tasavallan välisessä parlamentaarisessa sekavaliokunnassa | 12 jäsentä |— EU:n ja Romanian välisessä parlamentaarisessa sekavaliokunnassa | 12 jäsentä |— EU:n ja Bulgarian välisessä parlamentaarisessa sekavaliokunnassa | 12 jäsentä |— EU:n ja Liettuan välisessä parlamentaarisessa sekavaliokunnassa | 12 jäsentä |— EU:n ja Viron välisessä parlamentaarisessa sekavaliokunnassa | 12 jäsentä |— EU:n ja Latvian välisessä parlamentaarisessa sekavaliokunnassa | 12 jäsentä |— EU:n ja Slovenian välisessä parlamentaarisessa sekavaliokunnassa | 12 jäsentä |Suhteista Kaakkois-Eurooppaan vastaava valtuuskunta | 28 jäsentä |c) Uudet itsenäiset valtiot ja MongoliaValtuuskunnat parlamentaarisissa yhteistyövaliokunnissa ja suhteista seuraaviin maihin vastaavat valtuuskunnat— Venäjä | 25 jäsentä |— Ukraina, Valko-Venäjä ja Moldova | 18 jäsentä |— Transkaukasuksen tasavallat: Armenia, Azerbaidžan, Georgia | 16 jäsentä |— Kazakstan, Kirgisia, Uzbekistan, Tadžikistan, Turkmenistan ja Mongolia | 17 jäsentä |d) Välimeren alueValtuuskunta— EU:n ja Turkin välisessä parlamentaarisessa sekavaliokunnassa | 12 jäsentä |— EU:n ja Kyproksen välisessä parlamentaarisessa sekavaliokunnassa | 12 jäsentä |— EU:n ja Maltan välisessä parlamentaarisessa sekavaliokunnassa | 12 jäsentä |Suhteista— Maghreb-maihin ja Pohjois-Afrikan arabivaltioiden liittoon vastaava valtuuskunta | 23 jäsentä |— Mashrek-maihin ja Persianlahden valtioihin vastaava valtuuskunta | 19 jäsentä |— Israeliin vastaava valtuuskunta | 17 jäsentä |— Palestiinan lakia säätävään neuvostoon vastaava valtuuskunta | 17 jäsentä |e) Amerikan mannerSuhteista— Yhdysvaltoihin vastaava valtuuskunta | 25 jäsentä |— Kanadaan vastaava valtuuskunta | 16 jäsentä |— Väli-Amerikan maihin ja Meksikoon vastaava valtuuskunta | 23 jäsentä |— Etelä-Amerikan ja MERCOSUR-maihin vastaava valtuuskunta | 23 jäsentä |f) Aasia / Tyynenmeren alueSuhteista— Japaniin vastaava valtuuskunta | 21 jäsentä |— Kiinaan vastaava valtuuskunta | 19 jäsentä |— Etelä-Aasian maihin ja Etelä-Aasian alueellisen yhteistyön liittoon vastaava valtuuskunta | 18 jäsentä |— ASEANin jäsenmaihin, Kaakkois-Aasiaan ja Korean tasavaltaan vastaava valtuuskunta | 22 jäsentä |— Australiaan ja Uuteen-Seelantiin vastaava valtuuskunta | 16 jäsentä |g) Etelä-AfrikkaSuhteista Etelä-Afrikkaan vastaava valtuuskunta | 17 jäsentä |2. päättää, että samaan alueelliseen ryhmittymään kuuluvien valtuuskuntien puheenjohtajistot pitävät koordinoivien elinten ominaisuudessa yhteiskokouksia, jotta varmistetaan, että koko aluetta koskevat poliittiset kysymykset ja ongelmat voidaan käsitellä johdonmukaisesti ja ylikansallisesti; päättää lisäksi, että suhteista Etelä-Afrikkaan vastaavan parlamentin valtuuskunnan puheenjohtajisto pitää yhteiskokouksia AKT:n ja EU:n yhteisen edustajakokouksen puheenjohtajiston kanssa, kun käsiteltävät asiat liittyvät keskinäisiin intresseihin;3. pitää mielessä Barcelonan julistuksessa esitetyt tavoitteet ja työohjelman, jotka hyväksyttiin 27. ja 28. marraskuuta 1995 pidetyssä Euro-Välimeri-konferenssissa, ja valtuuttaa puheenjohtajakokouksen päättämään siitä, että Välimeren alueen ryhmittymään kuuluvien valtuuskuntien ja parlamentaaristen sekavaliokuntien jäsenet pitävät yhteiskokouksia Euro-Välimeri -foorumin valtuuskunnan ominaisuudessa;4. päättää rajoittaa valtuuskuntien ja parlamentaaristen sekavaliokuntien kokousten lukumäärää; päättää lisäksi, että valtuuskuntien puheenjohtajakokous laatii vuotuisen kalenteriluonnoksen, että puheenjohtajakokous ulkoasioiden, ihmisoikeuksien sekä yhteisen turvallisuuden ja puolustuspolitiikan valiokuntaa kuultuaan hyväksyy vuotuisen kalenteriluonnoksen, mutta että puheenjohtajakokous voi poliittisten tapahtumien niin vaatiessa päättää lisäkokousten pitämisestä;5. päättää, että poliittiset ryhmät ja sitoutumattomat jäsenet voivat nimetä jokaiseen parlamentaariseen sekavaliokunnan valtuuskuntaan pysyviä varajäseniä, joiden lukumäärä ei saa ylittää heitä edustavien varsinaisten jäsenten lukumäärää;6. päättää vahvistaa asianomaisten valiokuntien yhteistyötä järjestämällä yhteiskokouksia parlamentin tavanomaisissa toimipaikoissa;7. pyrkii varmistamaan käytännössä, että yksi tai kaksi valiokuntien esittelijöistä osallistuu valtuuskuntien ja parlamentaaristen sekavaliokuntien työskentelyyn, ja päättää, että puheenjohtajakokous antaa asianomaisten valtuuskuntien ja valiokuntien puheenjohtajien yhteisestä pyynnöstä luvan tällaiseen toimintaan;8. kehottaa puheenjohtajakokousta tekemään valtuuskuntien puheenjohtajakokouksen ehdotuksesta (työjärjestyksen 168 artiklan 5 kohta) tarvittavat mukautukset valtuuskuntien ja parlamentaaristen sekavaliokuntien toimintaa koskeviin täytäntöönpanomääräyksiin ja ottamaan huomioon, että nykyisten talousarvioon liittyvien rajoitusten vuoksi kunkin valtuuskunnan puheenjohtaja päättää ennalta määrättyjen rajojen puitteissa siitä, kuinka monta jäsentä matkustaa kunkin valtuuskunnan tai työryhmän mukana ottaen huomioon kunkin jäsenen toiminta valtuuskunnassa sekä heidän osallistumisen säännöllisyys, heidän ilmaisemansa kiinnostus jne.--------------------------------------------------


title: 2004/891/EY: Komission päätös, tehty 19 päivänä marraskuuta 2004, kaupan esteitä koskevan tutkimusmenettelyn päättämisestä viinien tiettyihin maantieteellisiin merkintöihin liittyvien Kanadan harjoittamien kaupan käytäntöjen osalta (tiedoksiannettu numerolla K(2004) 4388)

text:
               23.12.2004

               FI

               Euroopan unionin virallinen lehti

               L 375/28

      KOMISSION PÄÄTÖS,
   tehty 19 päivänä marraskuuta 2004,
   kaupan esteitä koskevan tutkimusmenettelyn päättämisestä viinien tiettyihin maantieteellisiin merkintöihin liittyvien Kanadan harjoittamien kaupan käytäntöjen osalta (1)

   (tiedoksiannettu numerolla K(2004) 4388)
   (2004/891/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (2) ja erityisesti sen 11 artiklan 1 kohdan,
   on kuullut neuvoa-antavaa komiteaa,
   sekä katsoo seuraavaa:

               (1)

               CIVB (Conseili Interprofessionel du vin de Bordeaux) jätti 6 päivänä joulukuuta 2001 neuvoston asetuksen (EY) N:o 3286/94, jäljempänä ”asetus”, 4 artiklan mukaisen valituksen.

               (2)

               CIVB väitti, että yhteisön harjoittamaa Bordeaux- ja Médoc-viinin myyntiä Kanadassa haittasivat useat asetuksen 2 artiklan 1 kohdassa tarkoitetut kaupan esteet eli ”kolmannen maan käyttöön ottamat tai harjoittamat kaupalliset käytännöt, joiden harjoittamisen oikeus kuuluu kansainvälisten kaupallisten sääntöjen soveltamisalaan”.

               (3)

               Väitetty este johtui Kanadan tavaramerkkilain muutoksesta C-57, jolla riistetään maantieteellisiltä merkinnöiltä Bordeaux ja Médoc se suoja, jonka WTO:n teollis- ja tekijänoikeuksien kauppaan liittyvistä näkökohdista tehdyn sopimuksen (TRIPS-sopimuksen) määräykset antavat viinien maantieteellisille merkinnöille.

               (4)

               Komissio päätti, että valitus sisälsi riittävästi näyttöä tutkimusmenettelyn vireille panemiseksi. Asiaa koskeva ilmoitus julkaistiin Euroopan yhteisöjen virallisessa lehdessä
                   (3).

               (5)

               Tutkimuksessa vahvistui valituksen tekijän oikeudellinen väite siitä, että Kanadan tavaramerkkilain muutos C-57 on ristiriidassa TRIPS-sopimuksen 23 artiklan 1 ja 2 kohdan sekä 24 artiklan 3 kohdan (ns. aiemman suojan heikentämiskielto) kanssa ja että nämä rikkomiset eivät ole perusteltavissa TRIPS-sopimuksen 24 artiklan 6 kohdassa tarkoitetun poikkeuksen nojalla.

               (6)

               Tutkimuksessa vahvistettiin myös, että muutoksesta C-57 on vaarassa aiheutua asetuksen 2 artiklan 4 kohdassa ja 10 artiklan 4 kohdassa tarkoitettuja epäsuotuisia kauppaan kohdistuvia vaikutuksia valituksen tekijälle.

               (7)

               Asetuksella perustettu neuvoa-antava komitea tarkasteli 12 päivänä helmikuuta 2003 tutkimusmenettelyn loppukertomusta.

               (8)

               Komissio parafoi 24 päivänä huhtikuuta 2003 Kanadan kanssa viinien ja väkevien alkoholijuomien kauppaa koskevan kahdenvälisen sopimuksen, jonka mukaan erityisesti Kanadassa yleisniminä pidetyt nimitykset, ”Bordeaux”, ”Médoc” ja ”Medoc” mukaan luettuina, poistetaan lopullisesti luettelosta sopimuksen voimaan tullessa.

               (9)

               Heinäkuun 9 päivänä 2003 komissio päätti keskeyttää (4) tutkimusmenettelyn tarkoituksenaan tutkimuksen päättäminen heti kun Kanada on tosiasiallisesti poistanut edellä mainitut nimitykset muutoksen C-57 yleisnimien luettelosta.

               (10)

               Heinäkuun 30 päivänä 2003 neuvosto hyväksyi Euroopan yhteisöjen puolesta Kanadan kanssa tehdyn viinien ja väkevien alkoholijuomien kauppaa koskevan kahdenvälisen sopimuksen (5). Kahdenvälinen sopimus tuli voimaan 1 päivänä kesäkuuta 2004 (6).

               (11)

               Kanada on poistanut tavaramerkkilain 11.18. §:n 3 ja 4 momentin muuttamisesta annetulla asetuksella (7), nimitykset ”Bordeaux”, ”Médoc” ja ”Medoc” muutoksen C-57 yleisnimien luettelosta.

               (12)

               Sen vuoksi on aiheellista päättää tutkimusmenettely,

         ON PÄÄTTÄNYT SEURAAVAA:
   Ainoa artikla
   Päätetään kaupan esteitä koskeva tutkimusmenettely viinien tiettyjen maantieteellisiin merkintöihin liittyvien Kanadan harjoittamien kaupan käytäntöjen osalta.

      Tehty Brysselissä 19 päivänä marraskuuta 2004.

            Komission puolesta

         Pascal LAMY

            Komission jäsen

      (1)  Kumoaa ja korvaa komission päätöksen 2004/806/EY (EUVL L 354, 30.11.2004, s. 30).

      (2)  EYVL L 349, 31.12.1994, s. 71. Asetus sellaisena kuin se on muutettuna asetuksella (EY) N:o 356/95 (EYVL L 41, 23.2.1995, s. 3).

      (3)  EYVL C 124, 25.5.2002, s. 6.

      (4)  EUVL L 170, 9.7.2003, s. 29.

      (5)  EUVL L 35, 6.2.2004, s. 1.

      (6)  Kahdenvälisen sopimuksen 41 artiklan mukaan: ”Tämä sopimus tulee voimaan sitä päivää seuraavan toisen kuukauden ensimmäisen päivänä, jona sopimuspuolet ovat vaihtaneet diplomaattinootit, joissa varmistetaan, että ne ovat saattaneet päätökseen tämän sopimuksen voimaantuloa varten tarvittavat menettelynsä”. EY:n nootti toimitettiin 16 päivänä syyskuuta 2003 ja Kanadan vastaus 26 päivänä huhtikuuta 2004.

      (7)  Teollisuusministeriö julkaisi 5 päivänä toukokuuta 2004 Kanadan virallisen lehden (Canada Gazette) II osassa asetuksen tavaramerkkilain 11.18 §:n 3 ja 4 momentin muuttamisesta. Asetus on voimassa rekisteröintipäivästä eli 22 päivästä huhtikuuta 2004 alkaen.


title: Neuvoston päätös, annettu 21 päivänä lokakuuta 2013 , neuvoston kannan vahvistamisesta esitykseen Euroopan unionin lisätalousarvioksi nro 6 varainhoitovuodeksi 2013

text:
               30.10.2013

               FI

               Euroopan unionin virallinen lehti

               C 316/8

         NEUVOSTON PÄÄTÖS,
   annettu 21 päivänä lokakuuta 2013,
   neuvoston kannan vahvistamisesta esitykseen Euroopan unionin lisätalousarvioksi nro 6 varainhoitovuodeksi 2013
   2013/C 316/04
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2013 (2) hyväksyttiin lopullisesti 12 päivänä joulukuuta 2012,

               —

               komissio antoi 10 päivänä heinäkuuta 2013 ehdotuksen, joka sisälsi lisätalousarvioesityksen nro 6 varainhoitovuoden 2013 yleiseen talousarvioon,

               —

               komissio antoi 20 päivänä syyskuuta 2013 ehdotuksen, joka sisälsi oikaisukirjelmän lisätalousarvioesitykseen nro 6 varainhoitovuoden 2013 yleiseen talousarvioon,

         ON HYVÄKSYNYT TÄMÄN PÄÄTÖKSEN:
   Ainoa artikla
   Neuvoston kanta esitykseen oikaisukirjelmällä muutetuksi Euroopan unionin lisätalousarvioksi nro 6 varainhoitovuodeksi 2013 vahvistettiin 21 päivänä lokakuuta 2013.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 21 päivänä lokakuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 298, 26.10.2012, s. 1.

      (2)  EUVL L 66, 8.3.2013, s. 1, ja sen oikaisu EUVL L 134, 18.5.2013, s. 21.